b'\n_START_ARTICLE_\nEsc\xc3\xa0ner\n_START_PARAGRAPH_\nUn esc\xc3\xa0ner \xc3\xa9s un dispositiu que explora un espai o una imatge, i els tradueix en senyals el\xc3\xa8ctrics per al seu processament. Tamb\xc3\xa9 el podem definir com un digitalizador d\'imatge, que transforma una imatge anal\xc3\xb2gica en una digital._NEWLINE_Per a digitalitzar una imatge s\'ha de transformar primer en senyal el\xc3\xa8ctric i, posteriorment aquest senyal el\xc3\xa8ctric s\'ha de transformar en senyal digital perqu\xc3\xa8 sigui reconeguda per un ordinador._NEWLINE_Per a convertir una imatge en un codi de senyals el\xc3\xa8ctrics s\'utilitza un fotosensor anomenat Detector CCD (Charge Coupled Device) que rep la llum que \xc3\xa9s enviada des de la imatge a trav\xc3\xa9s d\'un joc de miralls i la converteix en senyals el\xc3\xa8ctrics controlades per la intensitat i el color de la imatge, de la mateixa manera que funciona un ull. Aquests senyals el\xc3\xa8ctrics s\xc3\xb3n rebuts per un convertidor anal\xc3\xb2gic-digital, que els converteix en bites, els quals formen novament la imatge digitalitzada en l\'ordinador._NEWLINE_B\xc3\xa0sicament un esc\xc3\xa0ner consisteix en una font de llum, una s\xc3\xa8rie de lents i dispositius \xc3\xb2ptics, un dispositiu sensor i un motor que despla\xc3\xa7a el conjunt en l\'exploraci\xc3\xb3 de l\'original._NEWLINE_El sensor constitueix el veritable "ull" de l\'esc\xc3\xa0ner i cont\xc3\xa9 una s\xc3\xa8rie d\'elements semiconductors que responen amb un senyal el\xc3\xa8ctric major o menor en funci\xc3\xb3 del nivell de lluminositat que reben.\n_START_SECTION_\nCom funciona\n_START_PARAGRAPH_\nUn esc\xc3\xa0ner es compon de dues peces b\xc3\xa0siques: la primera d\'elles \xc3\xa9s el cap\xc3\xa7al de reconeixement \xc3\xb2ptic, la segona \xc3\xa9s un simple mecanisme d\'avan\xc3\xa7 per sota d\'un cristall que tamb\xc3\xa9 fa de suport per als objectes que es van a escanejar. En principi, el cap\xc3\xa7al reconeix un determinat nombre de punts per polzada i a cadascun d\'aquests punts li assigna un valor en funci\xc3\xb3 del nombre de bits del proc\xc3\xa9s: 1 bit seria 1 color (negre o blanc), 2 bits serien 4 colors, 8 bits serien 256 colors i aix\xc3\xad successivament fins a arribar als 32 bits (color real)._NEWLINE_A major nombre de bits major capacitat per a representar el color amb m\xc3\xa9s precisi\xc3\xb3, per\xc3\xb2 tamb\xc3\xa9 augmenta la grand\xc3\xa0ria del fitxer resultant. La qualitat final d\'un esc\xc3\xa0ner se sol saber per la seva resoluci\xc3\xb3.\n_START_SECTION_\nEls colors i els bits\n_START_PARAGRAPH_\nPrimerament els esc\xc3\xa0ners captaven les imatges en blanc i negre o amb un nombre molt limitat de matisos de gris, entre 16 i 256. \xc3\x89s a dir, una imatge de dos bits resultaria una imatge en blanc i negre, una de vuit bits, obtindries una imatge de 256 tons de grisos. Posteriorment van apar\xc3\xa8ixer els esc\xc3\xa0ners que podien captar el color, encara que el proc\xc3\xa9s requeria tres passades per sobre de la imatge, una per a cada color primari (vermell, blau i verd). Actualment els esc\xc3\xa0ners capten fins a 16,7 milions de colors diferents en una \xc3\xbanica passada, arribant fins als 68.719 milions de colors._NEWLINE_Una imatge de vint-i-quatre o vuit bits per component de color (verd, vermell, blau) podr\xc3\xadem dir que pot arribar a \xc3\xa9sser de 16,7 milions de colors.'